KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2024. szeptember 18–i ülésére)

TÁRGY: 
A 2024. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2024. évi költségvetéséről szóló 3/2024. (II.22.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került a május-július hónapokban kifizetett szociális ágazati összevont pótlék (12.354.610 Ft).
Normatíva májusi módosítása során:

-
köznevelési feladatok támogatása csökkent 645.300 Ft-tal,

-
bölcsőde támogatása nőtt 1728.800 Ft-tal,

-
bentlakásos szociális intézmény támogatása csökkent 4.617.372 Ft-tal,

-
gyerekétkezés támogatása nőtt 2.152.732 Ft-tal.
A Petőfi Szülőház és Emlékmúzeum a Nemzeti Kulturális Alaptól a Szendrey Júlia – emléknap megszervezésére 727.550 Ft-ot, a szabadságharc 175. évfordulója alkalmából szervezett országos konferencia megrendezése 900.000 Ft-ot, hangtechnikai eszközök beszerzésre 300.000 Ft-ot nyert, a kiadási és bevételi előirányzatok beépítésre kerültek.

A Polgármester céltartalékokkal kapcsolatos döntései rendeletben történő átvezetése:
· a napelemes rendszerek bővítéshez 2.000.000 Ft,

· a Bács-Kiskun Vármegyei Rendőr-főkapitányság Kiskőrösi Rendőrkapitányság hivatásos állománya részére túlórák kifizetésére 1.000.000 Ft,

· a Petőfi Sándor Városi Könyvtár személyi változásaihoz kapcsolódó többletkiadások fedezetére 909.650 Ft,
· Egészségügyi, Gyermekjóléti és Szociális Intézmény TOP-PLUSZ-3.1.3-23 Együtt könnyebb projekt kiadásainak megelőlegezésére 883.501 Ft,

· a Kiskőrösi Dutra Baráti Kör Egyesület XII. Kiskőrösi Dutra Nemzetközi Találkozó megrendezéséhez 737.329 Ft.
A fentiek alapján javasolom, hogy a Képviselő-testület Kiskőrös Város 2024. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2024. szeptember 10.


Domonyi László Mihály sk.

                                                                                                                polgármester
Kiskőrös Város Önkormányzata

 Képviselő-testületének

 …/2024. (...) önkormányzati rendelete

Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról

(tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

(1) A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

(A Képviselő-testület Kiskőrös Város 2024. évi költségvetésének)

„a)
költségvetési kiadások főösszegét: 5.021.084.691 forintban”

(állapítja meg.)

(2) A Kr. 3. § (1) bekezdés c) pontja helyébe a következő rendelkezés lép:

(A Képviselő-testület Kiskőrös Város 2024. évi költségvetésének)

„c)
költségvetési bevételi főösszegét: 3.495.967.051 forintban”

(állapítja meg.)

2. §

A Kr. 4. §-a a következő (5) bekezdéssel egészül ki:

„(5) A Környezetvédelmi Alap felhasználása a mindenkor hatályos Környezetvédelmi Alap létrehozásáról szóló önkormányzati rendeletnek megfelelően történik.”

3. §

A Kr. 6. § (2) bekezdése helyébe a következő rendelkezés lép:

„(2) A céltartalékok összege 192.788.508 forint jelen rendelet 7. mellékletében meghatározott célonkénti bontásban.”

4. §

A Kr. 13. § (7) bekezdése helyébe a következő rendelkezés lép:

„(7) Az Önkormányzat által irányított, nem önállóan gazdálkodó költségvetési szervek esetében a személyi juttatások között külön tételként szerepelő, a meghatározott munkateljesítmény elérése, illetve átmeneti többletfeladatok teljesítése esetén nyújtott keresetkiegészítés, intézményvezető által még fel nem osztott részét a Képviselő-testület zárolja, a zárolás feloldásáról a Polgármester dönt.”

5. §

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe az 5. melléklet lép.

(5) A Kr. 5. melléklete helyébe a 4. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

6. §

Ez a rendelet a kihirdetését követő napon lép hatályba.

